PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti 21.04.1999

Nr. 68


R A P O R T  S U P L I M E N T A R

asupra  proiectului de Lege privind aprobarea Ordonanţei de urgenţă nr.17/1999 pentru modificarea şi 

completarea Legii nr.42/1990 pentru cinstirea eroilor martiri şi acordarea unor drepturi urmaşilor 

acestora, răniţilor, precum şi luptătorilor pentru victoria Revoluţiei din decembrie 1989.



În conformitate cu prevederile art.86 şi 102 din Regulamentul Camerei Deputaţilor, Comisia juridică, de disciplină şi imunităţi a fost sesizată, în procedură de urgenţă, cu dezbaterea în fond a proiectului de Lege privind aprobarea Ordonanţei de urgenţă nr.17/1999 pentru modificarea şi completarea Legii nr.42/1990 pentru cinstirea eroilor martiri şi acordarea unor drepturi urmaşilor acestora, răniţilor, precum şi luptătorilor pentru victoria Revoluţiei din decembrie 1989, trimis cu adresa nr.68/15 martie 1999, înregistrat sub nr.170/XVIII/11/16 martie 1999.



În urma dezbaterilor, la data de 24 martie 1999 s-a întocmit raportul favorabil nr.68/1999.



În şedinţa din 19 aprilie 1999, la solicitarea Comisiei juridice, de disciplină şi imunităţi, plenul Camerei Deputaţilor a hotărât retrimiterea proiectului de lege în vederea reanalizării acestuia în raport de amendamentele şi propunerile formulate după examinarea iniţială.



În şedinţa din 21 aprilie 1999, membrii comisiei au dezbătut  proiectul de lege,  amendamentele şi propunerile formulate si au hotărât ca acesta să fie supus spre dezbatere şi adoptare plenului Camerei Deputaţilor, cu  următoarele amendamente:
	Nr.

crt.
	Articolul

(text iniţial)
	Text adoptat de comisie
	Motivare

	0.
	1.
	2.
	3.

	1.
	     Articol unic. - Se aprobă Ordonanţa de urgenţă nr.17/1999 pentru modificarea şi completarea Legii nr.42/1990 pentru cinstirea eroilor martiri şi acordarea unor drepturi urmaşilor acestora, răniţilor, precum şi luptătorilor pentru victoria Revoluţiei din decembrie 1989.
	     Articol unic. - Se aprobă Ordonanţa de urgenţă a Guvernului nr.17/1999 pentru modificarea şi completarea Legii nr.42/1990 pentru cinstirea eroilor martiri şi acordarea unor drepturi urmaşilor acestora, răniţilor, precum şi luptătorilor pentru victoria Revoluţiei din decembrie 1989, cu următoarele modificări:
	     Pentru respectarea normelor de tehnică legislativă, având în vedere modificările propuse.

	2.
	     
	     La  art.I pct.1, art.81, din Ordonanţa de urgenţă nr.17/1999, după alin.(2) se introduce un alineat nou,  care devine alin.(3) cu următorul cuprins:

     “(3) Cuantumul indemnizaţiilor prevăzute la alin.(2) nu poate fi mai mic decât cel cuvenit pe luna martie 1999.”
	      Pentru a se evita micşorarea nejustificată a indemnizaţiei reparatorii pentru luna aprilie.    

	3.
	     Art.82 - Indemnizaţia reparatorie se cumulează cu orice alte venituri.


	     Art.82 - Se elimină.
	     Text excesiv, prevederea se regăseşte la art.10 lit.l.



	0.
	1.
	2.
	3.

	4.
	     Art.83 - Persoanele care şi-au pierdut total sau parţial capacitatea de muncă şi marii mutilaţi ca urmare a participării la lupta pentru victoria Revoluţiei din decembrie 1989 ori în legătură cu evenimentele revoluţionare din  decembrie 1989, care erau cuprinşi într-un sistem de asigurări sociale la data ivirii invalidităţii din această cauză, au dreptul, pe lângă indemnizaţia reparatorie, şi la pensia de invaliditate, indiferent de vechimea în muncă, pe timpul cât durează invaliditatea, stabilită în aceleaşi condiţii în care se acordă pensia de invaliditate persoanelor care au suferit accidente de muncă.
	     Art.83 se modifică şi va avea următorul cuprins:

     Art.83 - Persoanele care şi-au pierdut total sau parţial capacitatea de muncă şi marii mutilaţi ca urmare a participării la lupta pentru victoria Revoluţiei din decembrie 1989 ori în legătură cu evenimentele revoluţionare din  decembrie 1989, care erau cuprinse într-un sistem de asigurări sociale anterior datei dobândirii rănilor, contractării bolilor sau ivirii invalidităţii din această cauză, au dreptul, pe lângă indemnizaţia reparatorie, şi la pensia de invaliditate, indiferent de vechimea în muncă, pe timpul cât durează invaliditatea, stabilită în aceleaşi condiţii în care se acordă pensia de invaliditate persoanelor care au suferit accidente de muncă.


	     Pentru claritatea textului.

	0.
	1.
	2.
	3.

	5.
	     Art.83
     (2) Pensia de invaliditate stabilită în condiţiile alin.(1) se suspendă pe timpul cât persoana în cauză prestează activitate în baza unui contract de muncă.
	     Art.83 alin.(2) se completează şi va avea următorul cuprins: 

     (2) Pensia de invaliditate stabilită în condiţiile alin.(1) se suspendă pe timpul cât persoana în cauză prestează activitate în baza unui contract de muncă, cu excepţia celei încadrate în gradul III de invaliditate şi care prestează o activitate cu jumătate din programul normal de lucru.


	   Pentru corelare cu legislaţia în vigoare în materia reglementării  acordării drepturilor de pensie.  

	6.
	     Art.84 - Prevederile din legislaţia de asigurări sociale referitoare la expertizare, revizuire, suspendare, reluare, încetare şi plată a pensiilor, se aplică şi drepturilor de indemnizaţie reparatorie şi de pensie stabilite prin prezenta lege.
	     Art.84 se modifică şi va avea următorul cuprins:

     Art.84 - Prevederile din legislaţia de asigurări sociale referitoare la expertizare, revizuire, suspendare, reluare, încetare şi plată a pensiilor, se aplică şi drepturilor de indemnizaţie reparatorie stabilite prin prezenta lege.
	     Se elimină sintagma “şi de pensie”, întrucât Legea nr.42/1990 reglementează numai acordarea unei indemnizaţii reparatorie, nu şi pensie, care este reglementată numai prin Legea nr.3/1977.



	0.
	1.
	2.
	3.

	7.
	     Art.85
    (3) Soţul supravieţuitor beneficiază de indemnizaţie reparatorie dacă nu s-a recăsătorit, astfel:

     a) pe tot timpul vieţii, indiferent de durata căsătoriei la împlinirea vârstelor de 55 ani femeile şi 60 ani bărbaţii;

     b) pe timpul cât este invalid de gradul I sau II, indiferent de vârstă şi de durata căsătoriei.


	     Art.85 alin.(3) se modifică şi va avea următorul cuprins:

     (3) Soţul supravieţuitor beneficiază de indemnizaţie reparatorie dacă nu s-a recăsătorit,  pe tot timpul vieţii, indiferent de durata căsătoriei.
     
	     Modificarea propusă este în spiritul Legii nr.42/1990, avându-se în vedere caracterul reparatoriu al acestei indemnizaţii.

	8.
	     Art.10. - Persoanele care şi-au pierdut total sau parţial capacitatea de muncă, marii mutilaţi, răniţii şi urmaşii celor care au decedat ca urmare a participării la lupta pentru victoria Revoluţiei din decembrie 1989 beneficiază şi de următoarele drepturi:

     . . . . . . . . . . . . . . . . . . . . . . . . . . . . . . . . 

     e) atribuirea fără plată a locurilor de veci în cimitire;

 
	     Art.10 lit.e) se modifică şi va avea următorul cuprins:

     e) atribuirea fără plată a locurilor de veci în cimitire aparţinând  domeniului public;

     Amendament propus de Comisia pentru drepturile omului, culte şi problemele minorităţilor naţionale. 
	    Precizarea se impune deoarece, în prezent,spre deosebire de momentul în care a fost adoptată Legea nr.42/1990, există şi cimitire private asupra cărora nu se poate extinde dispoziţia din textul iniţial.  



	0.
	1.
	2.
	3.

	9.
	    Art.10.

     l) posibilitatea cumulării pensiei cu orice alte venituri;


	      Art.10 lit.l) se modifică şi va avea următorul cuprins:

      l) posibilitatea cumulării indemnizaţiei reparatorii cu orice alte venituri;
	    Întrucât Legea 42/1990 prevede acordarea de indemnizaţii reparatorii şi nu stabilirea unor drepturi de pensii.

	10.
	     Art.11. - Părinţii persoanelor care au decedat ca urmare a participării la lupta pentru victoria Revoluţiei din decembrie 1989 ori în legătură cu evenimentele revoluţionare din decembrie 1989, beneficiază de o sumă lunară egală cu 50% din indemnizaţia reparatorie prevăzută la art.81 alin.(2) lit.e), astfel:

     a) pe tot timpul vieţii la împlinirea vârstelor  de 55 ani femeile şi 60 ani bărbaţii;

     b) pe timpul cât sunt invalizi de gradul I sau II. 


	     Art.11 alin.1 se modifică şi va avea următorul cuprins:

     Art.11. - Părinţii persoanelor care au decedat ca urmare a participării la lupta pentru victoria Revoluţiei din decembrie 1989 ori în legătură cu evenimentele revoluţionare din decembrie 1989, beneficiază de o sumă lunară egală cu 50% din indemnizaţia reparatorie prevăzută la art.81 alin.(2) lit.e),  pe tot timpul vieţii
	     Modificarea propusă este în spiritul Legii nr.42/1990, avându-se în vedere caracterul reparatoriu al acestei indemnizaţii.



	0.
	1.
	2.
	3.

	11.
	     Art.12. 

     (5) În caz de deces al soţului supravieţuitor prevăzut la alin.1 sau în situaţia în care copiii nu se află în întreţinerea acestuia, drepturile prevăzute la alin.1 se acordă reprezentantului legal al copilului.
	     Art.12 alin.5 se modifică şi va avea următorul cuprins:

     (5) În caz de deces al soţului supravieţuitor prevăzut la alin.1 sau în situaţia în care copiii nu se află în întreţinerea acestuia, drepturile prevăzute la alin.1 se acordă reprezentanţilor legali ai copiilor.
	     Pentru acurateţea textului.


  P R E S E D I N T E,                                                   SECRETAR,

        Emil Teodor Popescu                                               Nicolae Grădinaru

red. cons parlamentar

Diaconu Dumitra

